ભગવાન જગન્નાથજીનાં મોસાળ એવા રણછોડરાયજી મંદિર, સરસપુર ખાતે પણ રવિવારે મોટી સંખ્યામાં શ્રદ્ધાળુઓ દર્શનાર્થે ઉમટી પડ્યા હતા. મંદિરના ટ્રસ્ટી નવીનભાઈ પટેલે જણાવ્યું કે ભગવાનને લાખેણાં મોસાળાનાં દર્શન સાંજે ૪.૦૦થી રાત્રે ૮.૩૦ દરમિયાન થશે. આ પ્રસંગે જગન્નાથજી મંદિરથી ગજરાજ પણ પધારશે. સાથોસાથ ધૂન-ભજનનું પણ આયોજન કરવામાં આવ્યું છે. આ નિમિત્તે અમદાવાદ ઉપરાંત આજુબાજુના ગામોમાંથી પણ આ મોસાળાનાં દર્શન માટે ભક્તો ઉમટી પડશે.